**Budapest Főváros Önkormányzata Közgyűlésének**

**…/2013. (…) önkormányzati rendelete**

**a Budapest közlekedésszervezési feladatainak ellátásáról szóló**

**20/2012. (III. 14.) Főv. Kgy. rendelet**

**módosításáról**

Budapest Főváros Közgyűlése a személyszállítási szolgáltatásokról szóló 2012. évi XLI. törvény 49. § (3) bekezdés a) pontjában, valamint a vasúti közlekedésről szóló 2005. évi CLXXXIII. törvény 88. § (4) bekezdésében kapott felhatalmazás alapján és a Magyarország helyi önkormányzatairól szóló 2011. évi CLXXXIX. törvény 23. § (4) bekezdés 10. pontjában meghatározott feladatkörében eljárva a következőket rendeli el:

1*.§*

(1) A Budapest közlekedésszervezési feladatainak ellátásáról szóló 20/2012. (III. 14.) Főv. Kgy. rendelet 5. § (1) bekezdése 33. pontja helyébe a következő rendelkezés lép:

(A Fővárosi Önkormányzat a következő feladatok ellátására jelöli ki a Közlekedésszervezőt:)

…

*„33. elektronikus alapú jegy- és bérletértékesítési és ellenőrzési rendszer kialakításához szükséges előkészítő feladatok ellátása, kialakítása, működtetése és fejlesztése;”*

2. *§*

Ez a rendelet a kihirdetését követő napon lép hatályba.

|  |  |
| --- | --- |
| Sárádi Kálmánné dr. | Tarlós István |
| főjegyző | főpolgármester |

Indokolás

*Általános indokolás*

A BKK Budapesti Közlekedési Központ Zártkörűen Működő Részvénytársaság, mint közlekedésszervező elektronikus jegyrendszerrel kapcsolatos feladatainak Kijelölő Rendeletben történő pontosítása szükséges.

*Részletes indokolás*

*Az 1. §-hoz*

A jelen pont módosítása szükséges annak érdekében, hogy BKK Budapesti Közlekedési Központ Zártkörűen Működő Részvénytársaság, mint közlekedésszervező az elektronikus jegyrendszer vonatkozásban elektronikus jegyrendszerrel kapcsolatos kialakítással kapcsolatos előkészítő feladatok ellátásán túl, jogosult legyen az elektronikus jegyrendszer kialakítására, működtetésére és ezzel kapcsolatos fejlesztési feladatok ellátására is.

*A 2. §-hoz*

A rendelet hatálybalépéséről rendelkezik.

„Kéthasábos” változat

|  |  |
| --- | --- |
| **Budapest közlekedésszervezési feladatainak ellátásáról szóló**  **20/2012. (III. 14.) Főv. Kgy. rendelet** | |
| **Hatályos** | **Módosított** |
| **1. §** | |
| 5. § (1) 33. elektronikus alapú jegy- és bérletértékesítési és ellenőrzési rendszer kialakításához szükséges előkészítő feladatok ellátása; | 5. § (1) 33. elektronikus alapú jegy- és bérletértékesítési és ellenőrzési rendszer kialakításához szükséges előkészítő feladatok ellátása**, kialakítása, működtetése és fejlesztése**; |